钦定古今图书集成/明伦汇编/闺媛典/第023卷 > 太姒
## 钦定古今图书集成/明伦汇编/闺媛典/第023卷 > 太姒

按：《诗周南睢鸠》：“关关睢鸠，在河之洲。窈窕淑女，君子
好逑。”按朱注：“周之文王生有圣德，又得圣女姒氏
以为之配。宫中之人于其始至，见其有幽闲贞静之
德，故作是诗。”

按《国风葛覃》：“葛之覃兮，施于中谷，维叶萋萋。黄鸟于
飞，集于灌木，其鸣喈喈。葛之覃兮，施于中谷，维叶莫
莫，是刈是获，为𫄨为绤，服之无斁。言告师氏，言告言
归，薄污我私，薄澣我衣。害澣害否，归宁父母。”按朱
注，“盖后妃既成𫄨绤而追赋其事按《国风樛木》：“南有樛木，葛藟累之。乐只君子，福履绥
之。”按朱注，后妃能逮“下而无嫉妒之心，故众妾乐
其德而称愿之。”

按：《国风螽斯螽斯》：羽诜诜兮，“宜尔子孙振振兮。”按
朱注：“后妃不妒忌而子孙众多，故众妾以螽斯之群
处和集而子孙众多比之。”

按刘向《列女传》：“太姒有㜪姒氏之女，仁而明道。文王
亲迎于渭，造舟为梁。太姒思媚太姜、太任，旦夕勤劳，
以尽妇道。生十男：长伯邑考，次武王发，次周公旦，次
管叔鲜，次蔡叔度，次曹叔振铎，次霍叔武，次康叔封，
次聃季载。太姒诲十子，自少及长，未尝见邪僻之事。
十子之中，武王、周公成圣。”〈本传多引中庸武王周公事烦穴不切今皆删之〉